Жанисеб Дагъистаналъул северияб рахъалда буго Гумбет, лъарагI мацIалда гьеб рагIул магIна «бакълъул рахъ». Район буго ГIанди гIоралъул квегIаб рахъалда, Салатау мегIералъул югалъул лабаллъиялда.
ТIабигIат лъазабулез рикIкIуна гьаниб лъагIалида жаниб 229 къо гъветI-хер хIалтIизе гIураб хинлъи бугеблъун букIунилан. Гумбеталъул бакъбаккул рахъарлда ралъдал гьумералдаса 300 гIанасеб метралъул борхалъуда буго Дагъистаналъул тарихалда жаниб гIемерал лъалкIал тараб некIсияб ЧIиркъатIа росу.